Езра Паунд
Дрехата

Превод от английски: Николай Кънчев, 1993

chitanka.info

Дали ще си запазиш розовата кожа

по-дълго време даже от самите рози,

и мислиш ли си, че Смъртта не ще те срещне?

И мислиш ли си, че Домът на Мрака

ще ти предложи по-добър любовник

от мен? Ще съжалиш ли цъфналата нова роза?

По-скоро избери си мойта дреха вместо

прикриващата твоите отминаващи години,

и вярвай в моите очи по-скоро,

отколкото в самото Време.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.